বৃহত্তর যাত্রাবাড়ী : এই ওয়ার্ডের সবচেয়ে বড় সমস্যা জলাবদ্ধতা। সামান্য বৃষ্টিতেই কিছু কিছু এলাকায় হাঁটুপানি জমে যায়। আর দক্ষিণ যাত্রাবাড়ী এলাকার রাস্তাতে তো আজীবন জলাবদ্ধতা লেগেই থাকে। পূবালী এলাকায় জলাবদ্ধতা স্থায়ী সমস্যা। যাত্রাবাড়ী শহীদ ফারুক সড়ক থেকে দয়াগঞ্জ এবং  যাত্রাবাড়ী সামাদ সুপার মার্কেট হতে ধোলাইপাড় ব্রিজ পর্যন্ত রাস্তার পাশের ড্রেন জ্যাম থাকার কারণে অল্প বৃষ্টিতেই পানি উপচিয়ে রাস্তায় ওঠে। খানকা সড়ক হতে কমিউনিটি সেন্টার সড়ক পর্যন্ত বৃষ্টি হলেই জলাবদ্ধতার সৃষ্টি হয়।